Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9498. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9476. Il-EUR-Lex hu l-aċċess fuq l-internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9440. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-lista tal-kandidati ppreżentata lill-Kunsill mill-Gvernijiet tal-Istati Membri u mill-organizzazzjonijiet ta' min iħaddem u dawk tal-ħaddiema, Il-Gvern tar-Rumanija ppreżenta nomina għal post vakanti li għandu jimtela, ADOTTA DIN ID-DEĊIŻJONI: Il-persuna li ġejja tinħatar bħala membru supplenti tal-Bord tat-Tmexxija taċ-Ċentru Ewropew għall-Iżvilupp ta' Taħriġ Vokazzjonali (Cedefop) għall-perijodu li jintemm fil-31 ta' Marzu 2023: Il-Kunsill għandu jaħtar il-membri u l-membri supplenti li għadhom ma ġewx innominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, is-16 ta' Settembru 2019. Il-Korp ta' Konċiljazzjoni huwa magħmul mill-membri li ġejjin: li reġa' nħatar għall-perjodu mill-1 ta' Awwissu 2019 sal-31 ta' Lulju 2020; li nħatret għall-perjodu mill-1 ta' Awwissu 2019 sal-31 ta' Lulju 2022; li nħatar għall-perjodu mill-1 ta' Awwissu 2019 sal-31 ta' Lulju 2022; li reġa' nħatar għall-perjodu mill-1 ta' Awwissu 2019 sal-31 ta' Lulju 2020; u li reġa' nħatar għall-perjodu mill-1 ta' Awwissu 2019 sal-31 ta' Lulju 2020. Din in-notifika tikkonċerna l-impriżi li ġejjin: Hughes Network Systems, LLC ("Hughes", l-Istati Uniti tal-Amerka), ikkontrollata minn EchoStar Corporation; Al Yah Satellite Communications PrJSC ("Yahsat", l-Emirati Għarab Magħquda), ikkontrollata minn Mubadala Investment Company PJSC; ("HPE", il-Brażil). Hughes u Yahsat jakkwistaw, skont it-tifsira tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' HPE. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni sa mhux aktar tard minn 10 ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: MEIF 6 Fibre Limited ("MEIF 6 Fibre", ir-Renju Unit), ikkontrollat minn Macquarie Group Limited ("Macquarie", l-Awstralja), KCOM Group Public Limited Company ("KCOM Group", ir-Renju Unit). MEIF 6 Fibre jakkwista fi ħdan it-tifsira tal-Artikolu 3(1)(b) tar-Regolament dwar l-Għaqdiet il-kontroll sħiħ tal-KCOM Group. Il-konċentrazzjoni ssir permezz ta' offerta pubblika mħabbra fit-3 ta' Ġunju 2019. Il-kummenti jridu jaslu għand il-Kummissjoni sa mhux aktar tard minn 10t'ijiem wara d-data ta' din il-pubblikazzjoni. Ir-referenza li ġejja għandha tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Jekk jogħġbok uża d-dettalji ta' kuntatt ta' hawn taħt: L-Artikolu 105 tar-Regolament (UE) Nru 1308/2013 — Emenda mhux minuri Deskrizzjoni: Id-definizzjoni tal-inbid rancio twessgħet biex tiġi inkluża d-definizzjoni tal-inbid rancio ħelu bħala nbid rancio b'kontenut ta' zokkor residwu ta' 45 g/l jew iktar, mogħti f'termini tal-glukożju u tal-fruttożju kkombinati. Għaldaqstant, il-punt a) tat-Taqsima 2.1.2 tal-Ispeċifikazzjoni tal-prodott u t-Taqsima 2.4 tad-Dokument Uniku ġew emendati. F'dan tal-aħħar, l-emenda tikkonsisti f'riformulazzjoni tad-dettalji tal-aroma tal-inbid b'rabta mal-karatteristiċi organolettiċi tiegħu. Raġunijiet: Din id-distinzjoni ma saritx abbażi tal-kundizzjonijiet speċifiċi tal-produzzjoni, iżda pjuttost bil-ħsieb li tittejjeb id-definizzjoni tal-prodott aħħari skont il-livell taz-zokkor li jinkiseb fih, u b'hekk li l-konsumaturi jingħataw informazzjoni aktar preċiża fid-deskrizzjoni tal-prodott. Deskrizzjoni: Fid-definizzjoni żdiedet is-sentenza li ġejja: "Il-fermentazzjoni ta' dawn l-inbejjed tista' tintemm billi jiżdied l-alkoħol etiliku meta mill-inqas 7 % tal-volum ikun inkiseb b'mod naturali." Għaldaqstant, ġie emendat il-punt e) tat-Taqsima 2.1.2 tal-Ispeċifikazzjoni tal-prodott. Raġunijiet: L-għan huwa li tittejjeb id-definizzjoni tal-inbid ħelu naturali billi din tiġi ssupplimentata bil-kundizzjonijiet li jridu jintlaħqu jekk jiżdied l-alkoħol etiliku matul il-produzzjoni tiegħu. Deskrizzjoni: Ġie inkluż l-inbid minn għeneb misjur iżżejjed. F'din il-kategorija, ġie speċifikat li l-vimblanc huwa prodott tradizzjonali ta' ċerti villaġġi fiż-żona koperta mid-Denominazzjoni ta' Oriġini, bħal La Morera de Montsant jew Scala Dei. Dan jinkiseb mill-varjetà tal-għeneb aħmar Garnacha u storikament kien jiġi prodott mill-fermentazzjoni f'kontenituri tal-ballut ta' kapaċità massima ta' 100 litru. Għaldaqstant, żdiedet it-Taqsima 2.1.3 fl-Ispeċifikazzjoni tal-prodott u ġiet emendata t-Taqsima 2.4 tad-Dokument Uniku. Raġunijiet: L-għan huwa li l-protezzjoni tiġi estiża għall-inbejjed ħelwin li jiġu prodotti mingħajr ma jiżdied l-alkoħol etiliku u li ma jilħqux qawwa alkoħolika proprja minima ta' 15 % tal-volum skont ir-rekwiżiti għall-inbejjed ħelwin naturali. Deskrizzjoni: Il-qawwa alkoħolika minima (proprja u totali) tal-inbid aħmar speċifikata fid-deskrizzjoni tal-inbid, li hija stabbilita fil-punt b) tat-Taqsima 2.1.1 tal-Ispeċifikazzjoni tal-prodott, żdiedet mat-taqsima dwar il-karatteristiċi analitiċi. Għaldaqstant, ġew emendati t-Taqsima 2.2.1 tal-Ispeċifikazzjoni tal-prodott u t-Taqsima 2.4 tad-Dokument Uniku. Raġunijiet: Peress li l-qawwa alkoħolika proprja massima u l-qawwa alkoħolika totali massima jridu jiġu speċifikati għal kull tip ta' prodott kopert minn DOP, kien żball li dawn ma ġewx inklużi għall-inbejjed ħomor. Dan l-iżball ġie kkoreġut. Deskrizzjoni: F'konformità mal-inklużjoni tal-inbid minn għeneb misjur iżżejjed, il-karatteristiċi analitiċi ta' dawn l-inbejjed ġew inklużi sabiex jiġu stabbiliti l-parametri analitiċi tagħhom (il-qawwa alkoħolika proprja u totali, l-aċidità volatili, l-aċidità totali, iz-zokkor residwu u d-diossidu tal-kubrit). Għaldaqstant, ġew emendati t-Taqsima 2.2.3 tal-Ispeċifikazzjoni tal-prodott u t-Taqsima 2.4 tad-Dokument Uniku. Raġunijiet: Peress li l-limiti ta' dawk il-parametri jridu jiġu speċifikati għal kull tip ta' prodott kopert minn DOP, il-karatteristiċi analitiċi ta' tipi ta' nbejjed ġodda jridu jiġu speċifikati kull meta jiġu inklużi t-tali nbejjed. Deskrizzjoni: Żdiedu u ġew stabbiliti fid-dettall il-karatteristiċi organolettiċi ta' dawn l-inbejjed f'termini tad-dehra, tal-aroma u tat-togħma tagħhom. Għaldaqstant, ġew emendati t-Taqsima 2.3.2 tal-Ispeċifikazzjoni tal-prodott u t-Taqsima 2.4 tad-Dokument Uniku. Raġunijiet: Sabiex tkun tista' tiġi vverifikata l-konformità mal-Ispeċifikazzjoni tal-prodott f'dak li għandu x'jaqsam mal-karatteristiċi organolettiċi speċifikati għall-prodott, huwa meħtieġ l-ogħla livell ta' dettall possibbli. Deskrizzjoni: F'konformità mal-inklużjoni tiegħu fl-Ispeċifikazzjoni tal-prodott, il-każ speċjali tal-inbid rancio ħelu ġie inkorporat fil-karatteristiċi organolettiċi tal-inbejjed rancio. Hawnhekk, l-objettiv huwa li jiġu stabbiliti l-parametri organolettiċi għall-prodotti ta' dan it-tip, skont l-informazzjoni li ngħatat qabel u r-riżultati li nkisbu kemm mill-analiżijiet sensorji li twettqu mill-Bord Regolatorju tad-DOP "Priorat" u kemm mill-istudju dwar il-karatteristiċi organolettiċi tal-inbejjed ta' dan it-tip. Għaldaqstant, ġew emendati l-punt a) tat-Taqsima 2.3.2 tal-Ispeċifikazzjoni tal-prodott u t-Taqsima 2.4 tad-Dokument Uniku. Raġunijiet: L-ispeċifikazzjonijiet tad-DOP jridu jinkludu deskrizzjoni organolettika għall-prodotti kollha li tkopri d-DOP. Deskrizzjoni: F'konformità mal-inklużjoni tal-inbid minn għeneb misjur iżżejjed, ġew inkorporati l-karatteristiċi organolettiċi ta' dawn l-inbejjed. Hawnhekk, l-objettiv huwa li jiġu stabbiliti l-parametri organolettiċi għall-prodotti ta' dan it-tip, skont l-informazzjoni li ngħatat qabel u r-riżultati li nkisbu kemm mill-analiżijiet sensorji li twettqu mill-Bord Regolatorju tad-DOP "Priorat" u kemm mill-istudju dwar il-karatteristiċi organolettiċi tal-inbejjed ta' dan it-tip. Għaldaqstant, ġew emendati t-Taqsima 2.3.3 tal-Ispeċifikazzjoni tal-prodott u t-Taqsima 2.4 tad-Dokument Uniku. Raġunijiet: L-ispeċifikazzjonijiet tad-DOP jridu jinkludu deskrizzjoni organolettika għall-prodotti kollha li tkopri d-DOP. Deskrizzjoni: It-Taqsima 2.4 tal-Ispeċifikazzjoni tal-prodott (intitolata "Indikazzjonijiet marbutin mal-maturazzjoni u/jew mal-produzzjoni") iċċaqalqet minn postha. Issa hija s-sottotaqsima C) tat-Taqsima 8.3 tal-Ispeċifikazzjoni tal-prodott, li hija sottotaqsima ġdida. Barra minn hekk, tħassru d-definizzjonijiet tal-indikazzjonijiet Crianza, Reserva u Gran Reserva. Dan minħabba li dawk l-indikazzjonijiet diġà huma rregolati bħala termini tradizzjonali u għalhekk għadhom imniżżlin fit-Taqsima 8.5 tal-Ispeċifikazzjoni tal-prodott. Għaldaqstant, ġiet emendata t-Taqsima 2.4 tal-Ispeċifikazzjoni tal-prodott. Raġunijiet: Il-kontenut tat-taqsima ċċaqlaq minn postu minħabba li dan ma jaqax taħt id-deskrizzjoni tal-prodott iżda, minflok, jistabbilixxi l-kundizzjonijiet biex jintużaw ċerti indikazzjonijiet dwar it-tikkettar. Minħabba f'hekk, issa huwa sottotaqsima tat-Taqsima 8.3, li tindirizza dak is-suġġett (intitolata "Dispożizzjonijiet addizzjonali marbutin mat-tikkettar. Il-preżentazzjoni u t-tikkettar tal-prodotti"). Id-definizzjonijiet tat-tliet termini tradizzjonali tħassru bil-għan li jitħarsu l-indikazzjonijiet tradizzjonali speċifiċi għaż-żona. Dawk it-tliet indikazzjonijiet mhumiex marbutin mal-indikazzjonijiet tradizzjonali taż-żona, kif juri l-fatt li m'għandhomx rabtiet storiċi mal-inbejjed tat-tip Priorat. Deskrizzjoni: Tħassar il-kliem li jirreferi għall-għadd ta' għejun għal kull dielja. Barra minn hekk, il-kliem tat-test oriġinali tal-Ispeċifikazzjoni tal-prodott ġie adattat biex jirreferi speċifikament għall-ħtieġa li jintużaw prattiki agrikoli li għandhom l-għan li jżommu d-distintività tal-inbejjed u li jħarsu l-prodotti tradizzjonali taż-żona koperta mid-Denominazzjoni ta' Oriġini. Barra minn hekk, il-kliem li jirreferi għall-prattika tat-tisqija nbidel bl-objettiv uniku u esklussiv li din tiġi permessa bħala miżura li għandha l-għan li tiżgura l-benessri tal-pjanti u tal-għeneb. Barra minn hekk, id-densità minima tat-tħawwil żdiedet minn 2 500 għajn għal kull ettaru għal 3 000 waħda għall-irqajja' tal-art li jkun għadhom kif tħawlu. Għaldaqstant, ġew emendati t-Taqsima 3 tal-Ispeċifikazzjoni tal-prodott (intitolata "Prattiki tat-tkabbir") u t-Taqsima 2.5.1 tad-Dokument Uniku. Raġunijiet: Il-kontrolli fuq l-għejun ġew eliminati bil-għan li jiġu ssimplifikati l-indikaturi biex jinkisbu prodotti tal-ogħla kwalità. L-istudji dwar l-istima u l-kontroll tar-rendiment tal-vinji juru li l-għadd ta' għejun irid ikun proporzjonat mal-vitalità ta' kull dielja meta jitqies b'mod individwali, u mhux b'mod ġenerali. Il-ħidma biex jinkiseb għeneb tal-aqwa kwalità, li ġeneralment tkun assoċjata mal-fatt li jiġi limitat ir-rendiment tad-dielja, trid tiġi indirizzata b'mod differenti skont il-varjetajiet, l-irqajja' tal-art u s-snin, filwaqt li tiġi evalwata s-sitwazzjoni speċifika tal-vinji. Il-kwalità tista' tiġi kkontrollata wkoll billi jintużaw tekniki oħrajn minbarra l-limitazzjoni tal-għadd ta' għejun li jkollhom l-istess objettiv. Ir-regoli dwar it-tisqija nbidlu bl-objettiv uniku u esklussiv li din tiġi permessa bħala miżura li għandha l-għan li tiżgura l-benessri tal-pjanti u tal-għeneb. Deskrizzjoni: Sabiex inbid ikollu l-isem ta' waħda mit-tnax-il unità ġeografika iżgħar iddefiniti fl-Ispeċifikazzjoni tal-prodott, irid jiġi prodott u jiġi mmaturat b'mod separat fil-fabbrika tal-inbid. Għaldaqstant, ġew emendati t-Taqsima 3 tal-Ispeċifikazzjoni tal-prodott (intitolata "Metodi tal-produzzjoni") u t-Taqsima 2.5.1 tad-Dokument Uniku. Raġunijiet: Sabiex ikunu jistgħu jiġu vverifikati, għal raġunijiet ta' traċċabbiltà, ir-referenzi għal unitajiet ġeografiċi iżgħar fuq it-tikkettar, huwa essenzjali li dik id-distinzjoni ssir fil-proċess tal-produzzjoni. Deskrizzjoni: Ir-roqgħa art 99 fiż-żona 2 tal-muniċipalità ta' Falset żdiedet mal-azjendi agrikoli li jagħmlu parti miż-żona tal-produzzjoni tad-DOP "Priorat". Għaldaqstant, ġew emendati t-Taqsima 4.1 tal-Ispeċifikazzjoni tal-prodott u t-Taqsima 2.6 tad-Dokument Uniku. Raġunijiet: Deskrizzjoni: Inħolqot it-Taqsima 4.2 tal-Ispeċifikazzjoni tal-prodott, li telenka l-ismijiet u l-konfini tat-tnax-il unità ġeografika iżgħar. Din tagħti lill-produtturi rreġistrati fl-unitajiet ġeografiċi iżgħar id-dritt li jużaw l-isem korrispondenti fil-preżentazzjoni u fit-tikkettar tal-prodott jekk jiddeċiedu jagħmlu dan. Għaldaqstant, żdiedet it-Taqsima 4.2 tal-Ispeċifikazzjoni tal-prodott u ġiet emendata t-Taqsima 2.9 tad-Dokument Uniku. Raġunijiet: Huwa essenzjali li kull unità tiġi ddefinita sabiex l-ismijiet li jirreferu għal unità ġeografika iżgħar ikunu jistgħu jintużaw fil-preżentazzjoni u fit-tikkettar. Storikament, il-prodotti koperti mid-DOP xi kultant kienu jirreferu għalihom bl-isem tal-villaġġ tal-oriġini tagħhom. Sabiex jiġi rregolat dan id-dritt li jintużaw l-ismijiet li jirreferu għal unità ġeografika iżgħar, il-konfini u l-isem ta' kull unità ġeografika iżgħar iridu jiġu ddefiniti b'mod ċar, preċiż u ddettaljat sabiex l-isem ikun jista' jintuża għall-prodotti kollha koperti mid-DOP (jekk dan ikun mixtieq) u sabiex l-oriġini tagħhom tkun indikata b'mod ċar. Deskrizzjoni: Il-varjetà Viognier żdiedet mal-lista ta' varjetajiet awtorizzati bħala varjetà sekondarja. Għaldaqstant, ġiet emendata t-Taqsima 6 tal-Ispeċifikazzjoni tal-prodott. Raġunijiet: F'konformità mar-rapport dwar il-karatteristiċi edafoklimatiċi u agronomiċi tal-varjetà Viognier koperta mid-Denominazzjoni ta' Oriġini Kkwalifikata "Priorat" u mal-adattabbiltà tagħha fl-għelieqi sperimentali, il-varjetà msemmija żdiedet mal-lista ta' varjetajiet awtorizzati. Għal dak il-għan, tqiesu l-karatteristiċi edafoklimatiċi u l-prestazzjoni agronomika tal-varjetà Viognier u l-adattabbiltà tagħha fl-għelieqi sperimentali tad-DOP "Priorat". Tqiesu wkoll l-analiżijiet u r-riżultati organolettiċi għall-inbejjed sperimentali ta' din il-varjetà, li jiddeterminaw kemm din hi adattata biex tiġi inkluża fil-firxa ta' varjetajiet awtorizzati fil-produzzjoni tal-inbejjed koperti mid-DOP "Priorat". Deskrizzjoni u raġunijiet: Għaldaqstant, ġew emendati t-Taqsimiet 7.2 u 7.3 tal-Ispeċifikazzjoni tal-prodott u t-Taqsima 2.8 tad-Dokument Uniku. Id-deskrizzjoni tar-rabta ttejbet sabiex tingħata deskrizzjoni aħjar tal-prodotti kollha tal-inbid. Deskrizzjoni u raġunijiet: Ġew emendati t-Taqsima 8.2 tal-Ispeċifikazzjoni tal-prodott u t-Taqsima 2.9 tad-Dokument Uniku. Ingħatat ġustifikazzjoni aħjar dwar ir-rekwiżit biex l-ibbottiljar isir fiż-żona ddefinita. Deskrizzjoni: Tqiegħed limitu fuq l-għoli massimu tal-karattri fuq it-tikkettar li jindikaw il-muniċipalità u l-kodiċi postali fl-indirizz tal-bottiljatur jew tal-ispeditur, għajr meta fuq it-tikkettar ikun hemm l-isem ta' unità ġeografika iżgħar li jkun eliġibbli biex jintuża. Ġie speċifikat ukoll li l-ismijiet tal-unitajiet ġeografiċi iżgħar ma jistgħux jintużaw fuq it-tikkettar jekk ma jintlaħqux il-kundizzjonijiet għall-użu tagħhom. Għaldaqstant, ġew emendati s-subtaqsima A) tat-Taqsima 8.3 tal-Ispeċifikazzjoni tal-prodott u t-Taqsima 2.9 tad-Dokument Uniku. Raġunijiet: Sabiex tiġi evitata l-konfużjoni dwar l-oriġini tal-għenba fl-inbejjed li ma jkollhomx id-dritt jużaw referenza għal unità ġeografika iżgħar fuq it-tikkettar tagħhom, l-għoli tal-karattri li jintużaw biex jindikaw l-isem tal-muniċipalità fejn l-inbid ikun ġie bbottiljat m'għandux ikun ta' aktar minn 3 mm, għajr meta dan ikun jikkorrispondi għall-isem ta' unità ġeografika iżgħar li jkun eliġibbli biex jintuża. Barra minn hekk, ladarba jiġu rregolati, dawn l-ismijiet ma jistgħux jintużaw jekk ma jitħarsux ir-rekwiżiti marbutin magħhom mogħtija fl-Ispeċifikazzjoni tal-prodott. Deskrizzjoni: Is-subtaqsima B) tat-Taqsima 8.3 tal-Ispeċifikazzjoni tal-prodott inħolqot sabiex jiġu stabbiliti l-kundizzjonijiet biex jintużaw l-ismijiet tal-unitajiet ġeografiċi iżgħar iddefiniti fit-Taqsima 4.2 ta' dak id-dokument. Għaldaqstant, inħolqot is-subtaqsima B) tat-Taqsima 8.3 tal-Ispeċifikazzjoni tal-prodott. Raġunijiet: Skont il-leġiżlazzjoni tal-UE, l-Istati Membri jistgħu jirregolaw id-dritt li jintużaw l-ismijiet li jirreferu għall-unitajiet ġeografiċi iżgħar. Deskrizzjoni: Dan li ġej tneħħa mil-lista ta' termini tradizzjonali: "vino de finca/vino de pago" (inbid li joriġina minn proprjetà waħda). Għaldaqstant, ġiet emendata t-Taqsima 8.5 tal-Ispeċifikazzjoni tal-prodott. Raġunijiet: Peress li "vino de finca" huwa terminu tat-tikkettar irregolat u "vino de pago" huwa terminu tradizzjonali mniżżel għal Spanja fir-reġistru E-Bacchus tal-UE, dawn ma jistgħux jiġu ttrattati daqslikieku huma sinonimi. B'hekk dan l-iżball ġie kkoreġut. Deskrizzjoni: It-Taqsima 8.6 nħolqot sabiex tippermetti li jsiru eċċezzjonijiet għar-rendimenti massimi tat-tħawwil u tal-inbid. Dawn l-eċċezzjonijiet japplikaw f'każijiet ta' densità għolja ta' tħawwil kif ukoll f'każijiet eċċezzjonali, fejn huma permessi żidiet ta' massimu ta' 10 % u ta' 4 % fir-rendiment għall-għeneb u għall-inbid rispettivament. Għaldaqstant, żdiedet taqsima ġdida (it-Taqsima 8.6) fl-Ispeċifikazzjoni tal-prodott u ġiet emendata t-Taqsima 2.5.2 tad-Dokument Uniku. Raġunijiet: L-istudji differenti dwar ix-xejriet il-ġodda fil-prattiki tat-tkabbir jindikaw li l-għeneb li jinkiseb fil-vinji fejn hemm densità għolja ta' tħawwil huwa ta' kwalità għolja. Dawn l-irqajja' tal-art b'densità għolja huma ddefiniti bħala rqajja' tal-art li fihom ikun hemm bejn 5 000 u 9 000 dielja mħawlin għal kull ettaru. Analiżi tal-irqajja' tal-art fiż-żona koperta mid-Denominazzjoni ta' Oriġini b'rabta mad-densità għolja ta' tħawwil, kif ukoll mar-rendiment tal-għeneb tal-irqajja' tal-art, turi li r-rendiment tal-għeneb huwa ogħla fl-irqajja' tal-art b'densità għolja ta' tħawwil iżda li dan ma jaffettwax il-kwalità u l-awtentiċità tal-prodotti li jinkisbu. Sabiex l-Ispeċifikazzjoni tal-prodott tiġi allinjata mill-qrib kemm jista' jkun ma' din ir-realtà, ġie inkorporat rendiment varjabbli għall-irqajja' tal-art b'densità għolja ta' tħawwil. Il-produzzjoni massima permessa żdiedet għal 6 000 (kg għal kull ettaru) għall-varjetajiet tal-għeneb aħmar u għal 8 000 (kg għal kull ettaru) għall-varjetajiet tal-għeneb abjad, flimkien mas-somma ta' 0,5 kg għal kull dielja li titħawwel bħala parti minn produzzjoni li taqbeż il-5 000 dielja għal kull ettaru. Din ir-referenza għall-vinji b'densità għolja ta' tħawwil tintrifed minn strateġija ta' kwalità li ntlaqgħet fiż-żona koperta mid-DOP "Priorat". Din il-prattika, li nixtiequ li tiġi rrikonoxxuta fiż-żona tad-DOP, tikkonsisti fit-tħawwil ta' għadd ferm ikbar ta' dwieli fil-vinja minn dak tas-soltu. Dawn il-pjanti jridu jagħmlu sforz ikbar biex jikbru, u dan iwassal biex dawn jagħtu inqas frott. Madankollu, l-għeneb li jipproduċu huwa ta' kwalità ogħla minn dak li jinkiseb li kieku d-densità ta' tħawwil tkun aktar konvenzjonali. Għalkemm ir-rendiment għal kull pjanta (għal kull dielja) huwa aktar baxx, il-fatt li hemm iktar pjanti għal kull ettaru jfisser li hemm ftit iktar produzzjoni fit-tali azjendi għal kull ettaru, u dan jiġġustifika l-emenda marbuta maż-żieda fir-rendiment ta' dawn il-vinji. Mil-lat tekniku, densitajiet għolja ta' tħawwil jagħtu lok għal għenieqed iżgħar u inqas stretti bi frott artab iżgħar. Dan ifisser li hemm proporzjon aħjar bejn il-qoxra tal-għeneb u l-polpa tiegħu, u dan jagħti lill-inbid konċentrazzjoni ogħla ta' elementi ta' benefiċċju matul il-fermentazzjoni, speċjalment f'dak li għandu x'jaqsam mal-kulur. Diversi studji juru li ż-żieda fid-densità tat-tħawwil f'ħamrija dgħajfa żżid il-kapaċità tal-ħamrija biex tinħadem. Fil-każ tal-"Priorat", id-densità ogħla tfisser li d-dwieli jkollhom inqas weraq u għeneb. Dan jagħmilha iktar faċli għalihom li jegħlbu l-problema tan-nuqqas ta' ilma fis-sajf u jippermettilhom jipproduċu għenieqed li jkollhom frott artab iżgħar u li, għalhekk, ikunu jiżnu inqas. Il-fatt li hemm inqas għenieqed għal kull pjanta u li dawn huma iżgħar fid-daqs jgħin biex tittejjeb il-kwalità. Madankollu, il-fatt li hemm iktar pjanti għal kull metru kwadru jwassal biex tiżdied il-produzzjoni totali tal-pjanti kollha meħudin f'daqqa. B'hekk, il-limiti massimi tal-produzzjoni nbidlu wkoll għall-inbid li joriġina minn irqajja' tal-art b'densità għolja. Sabiex tiġi żgurata l-konsistenza mar-regoli li huma fis-seħħ bħalissa, ġiet inkluża l-għażla li jiġi mmodifikat il-limitu massimu tal-produzzjoni tal-inbid permess għal kull ettaru sa massimu ta' erba' punti perċentwali fi snin ta' kummerċjalizzazzjoni partikulari għal raġunijiet klimatoloġiċi jew sabiex issir distinzjoni fir-rigward tas-sena tal-qtugħ tal-għeneb. Dan huwa konformi mad-dispożizzjonijiet tar-Regolament dwar id-Denominazzjoni ta' Oriġini, il-liġi ARP/188/2006 tat-18 ta' April 2006 tal-Gvern tal-Komunità Awtonoma tal-Katalonja li tapprova r-Regolament dwar id-Denominazzjoni ta' Oriġini Kkwalifikata "Priorat". Deskrizzjoni: Fil-każ tal-varjetajiet tal-għeneb abjad, il-limitu tal-produzzjoni żdied minn 6 000 kg għal kull ettaru għal 8 000 wieħed u l-limitu tal-estrazzjoni żdied minn 39 ettolitru għal kull ettaru għal 52 ettolitru għal kull ettaru. Għaldaqstant, ġew emendati t-Taqsima 5 tal-Ispeċifikazzjoni tal-prodott u t-Taqsima 2.5.2 tad-Dokument Uniku. Raġunijiet: L-applikazzjoni tar-rata ta' konverżjoni massima tal-għeneb u tal-inbid twassal għal limiti massimi ġodda tal-estrazzjoni għall-varjetajiet tal-għeneb abjad. Deskrizzjoni u raġunijiet: L-informazzjoni dwar il-korp taċ-ċertifikazzjoni ġiet emendata minħabba bidla fl-indirizz. Għaldaqstant, ġiet emendata t-Taqsima 9.1 tal-Ispeċifikazzjoni tal-prodott. DOP — Denominazzjoni ta' Oriġini Protetta Nodfa, ċari u brillanti. Intensità u kwalità aromatiċi xierqa. Inbejjed bojod: aromi qawwija, tal-frott, tal-fjuri jew tal-ħalib. Ibbilanċjati, lixxi u friski. Inbid abjad immaturat fi btieti tal-injam: aromi tal-frott u/jew tal-ħwawar. Togħma bbilanċjata u strutturata tajjeb fil-palat. Inbejjed rożè: aromi tal-frott u/jew tal-fjuri. Togħma ta' frott fil-palat, b'persistenza tajba u bidu u żvilupp xierqa fil-palat. Jekk ikunu wkoll inbejjed li joriġinaw minn proprjetà waħda, irid ikollhom dehra nadifa u ċara, intensità aromatika xierqa u struttura tajba fil-palat. Aċidità volatili: għall-inbejjed ta' inqas minn sena: 16,5-il meq/l; għall-inbejjed ta' iktar minn sena: 18-il meq/l. Għal-limiti li ma ġewx indikati trid titħares il-leġiżlazzjoni rilevanti. Nodfa, ċari u brillanti. B'aromi primarji tal-frott u/jew tal-fjuri u/jew tal-minerali. Bidu u żvilupp ibbilanċjati fil-palat, bi struttura u freskezza. Jekk jiġu mmaturati fi btieti tal-injam: inbid li jidher nadif u ċar. Bilanċ bejn l-aromi primarji, sekondarji u terzjarji. Intens u pjaċevoli. Jibda u jiżviluppa fil-palat bi struttura korretta tat-tannini. Jekk ikunu wkoll inbejjed li joriġinaw minn proprjetà waħda, irid ikollhom dehra nadifa u ċara, intensità aromatika xierqa u struttura tajba fil-palat. Aċidità volatili: għall-inbejjed ta' inqas minn sena: 16,5-il meq/l; għall-inbejjed ta' iktar minn sena: 20 meq/l. Ammont massimu ta' diossidu tal-kubrit: 150 mg/l jekk il-kontenut taz-zokkor ikun ta' inqas minn 5 g/l; 200 mg/l jekk dan ikun ta' 5 g/l jew iktar. Għal-limiti li ma ġewx indikati trid titħares il-leġiżlazzjoni rilevanti. Inbid rancio: dehra nadifa u ċara, b'kulur li jvarja minn aħmar lewn ir-rubin għal kannella li jagħti fit-terrakotta. Aromi terzjarji li huma tipiċi għall-maturazzjoni. Aċidità volatili li tista' tiġi identifikata, b'aromi possibbli ta' frott imqadded. Aċidità bbilanċjata u sensazzjoni żejtnija fil-palat. Inbid rancio ħelu: l-istess bħal t'hawn fuq f'termini tad-dehra u tal-aroma. F'termini tat-togħma: sensazzjoni żejtnija qawwija fil-palat u ħlewwa li tista' tiġi nnutata. Inbid likur ħelu: dawn l-inbejjed irid ikollhom dehra nadifa u ċara. Aromi tal-frott u/jew tal-fjuri u/jew tal-ħwawar u/jew tal-frott imqadded. Sensazzjoni żejtnija tajba fil-palat u ħlewwa li tista' tiġi nnutata. Inbid Mistela abjad: nadif u ċar, kulur isfar lewn it-tiben li possibbilment ikun jagħti kemm kemm f'lewn id-deheb. Aromi tal-għeneb frisk, li jkunu tal-fjuri, tal-frott u/jew pikkanti. Sensazzjoni żejtnija tajba fil-palat, aċidità bbilanċjata u ħlewwa li tista' tiġi nnutata. Inbid Mistela aħmar: l-istess bħal t'hawn fuq iżda ta' kulur aħmar li possibbilment ikun jagħti kemm kemm fil-vjola. Inbid ħelu naturali: dehra nadifa u ċara. Aromi tal-frott u/jew tal-fjuri u/jew tal-ħwawar u/jew tal-frott imqadded. Jista' jkollu aromi terzjarji. Sensazzjoni żejtnija tajba fil-palat u ħlewwa li tista' tiġi nnutata. Aċidità volatili: għall-inbejjed bojod u rożè: massimu ta' 18-il meq/l; għall-inbejjed ħomor: massimu ta' 20 meq/l; għall-inbejjed rancio: massimu ta' 40 meq/l. Ammont massimu ta' diossidu tal-kubrit: 150 mg/l jekk il-kontenut taz-zokkor ikun ta' inqas minn 5 g/l; 200 mg/l jekk dan ikun ta' 5 g/l jew iktar. Għal-limiti li ma ġewx indikati trid titħares il-leġiżlazzjoni rilevanti. Inbid minn għeneb misjur iżżejjed li jsir mingħajr ma tiżdied b'mod artifiċjali l-qawwa alkoħolika naturali, bl-alkoħol joriġina għalkollox mill-fermentazzjoni. Inbid b'qawwa alkoħolika naturali ta' iktar minn 15 % tal-volum u qawwa alkoħolika proprja minima ta' 13,5 % tal-volum. F'din il-kategorija tal-inbid, il-vimblanc jitqies li huwa nbid li jinkiseb mill-most tal-għeneb aħmar Garnacha u li jiġi ffermentat f'tankijiet li jkunu preferibbilment tal-ballut u li jkollhom kapaċità massima ta' 100 litru. Dehra nadifa u ċara. L-inbejjed vimblanc li ma jkunux maturi għandu jkollhom kulur aħmar jagħti fil-vjola li jista' jvarja fl-intensità tiegħu, filwaqt li l-inbejjed vimblanc maturi jistgħu jkunu saħansitra lewn ir-rubin. Aromi tal-frott imqadded. Jista' jkollu aromi terzjarji. Sensazzjoni żejtnija tajba fil-palat u ħlewwa li tista' tiġi nnutata. Aċidità volatili: għall-inbejjed ta' inqas minn sena: massimu ta' 16,5-il meq/l; għall-inbejjed bojod u rożè ta' iktar minn sena: massimu ta' 18-il meq/l; għall-inbejjed ħomor ta' iktar minn sena: massimu ta' 20 meq/l. Ammont massimu ta' diossidu tal-kubrit: għall-inbejjed bojod u rożè: 200 mg/l; għall-inbejjed ħomor: 150 mg/l. Għal-limiti li ma ġewx indikati trid titħares il-leġiżlazzjoni rilevanti. Il-prattiki tat-tkabbir iridu jkunu prattiki tradizzjonali li jkollhom l-għan li jiksbu għeneb tal-aqwa kwalità. Ix-xogħol kollu tat-tkabbir irid iħares kemm il-bilanċ fiżjoloġiku tal-pjanta kif ukoll l-ambjent u japplika l-għarfien agronomiku meħtieġ biex jinkiseb għeneb li jkun fl-aqwa kundizzjoni għall-vinifikazzjoni. Id-dwieli jridu jitħarrġu jikbru f'ċerta direzzjoni bl-użu tal-metodu tradizzjonali tal-kalċi u ta' kull metodu ieħor li jiżgura l-aqwa kwalità u r-rikkezza aromatika tal-inbejjed. Id-densità minima tat-tħawwil hija ta' 2 500 dielja għal kull ettaru, filwaqt li dik massima hija ta' 9 000 dielja għal kull ettaru. Għat-tħawwil ġdid mill-1 ta' Jannar 2013 'il quddiem, id-densità minima tat-tħawwil hija ta' 3 000 dielja għal kull ettaru, filwaqt li dik massima hija ta' 9 000 dielja għal kull ettaru. It-tisqija, li trid tkun awtorizzata minn qabel, tista' titwettaq biss jekk tkun meħtieġa għas-sopravivenza tal-pjanta jew sabiex tiġi żgurata jew imtejba l-kwalità tal-għeneb. Preferibbilment, il-qtugħ għandu jsir bl-idejn. L-inbejjed protetti jistgħu jiġu prodotti biss mill-għeneb li jkollu l-qawwiet alkoħoliċi minimi potenzjali li ġejjin: 12,5 % tal-volum għall-inbejjed mill-varjetajiet tal-għeneb aħmar u 12 % tal-volum għall-inbejjed mill-varjetajiet tal-għeneb abjad. Fil-produzzjoni tal-most, iridu jiġu segwiti prattiki tradizzjonali li jużaw teknoloġija li għandha l-għan li ttejjeb kemm jista' jkun il-kwalità tal-inbejjed. Għandha tiġi applikata l-pressjoni x-xierqa biex jiġi estratt il-most jew l-inbid u biex dan jiġi sseparat minn mal-qxur jew minn mal-karfa, li tiżgura li jkun hemm rendiment ta' mhux iktar minn 65 litru ta' nbid minn kull 100 kg ta' għeneb maqtugħ. L-inbejjed li jitħejjew bħala nbejjed li joriġinaw minn proprjetà waħda jridu jiġu prodotti u jiġu mmaturati b'mod separat għalkollox fil-fabbrika tal-inbid, u jridu jkunu jistgħu jiġu identifikati l-ħin kollu. Ir-rendiment massimu awtorizzat għall-għeneb li għandu jintuża biex jiġi prodott l-inbid li joriġina minn proprjetà waħda huwa 15 % inqas mir-rendiment stabbilit għad-Denominazzjoni ta' Oriġini Protetta. It-tekniki applikati waqt il-qtugħ, it-trasport u t-trattament tal-għeneb, kif ukoll l-għasir, il-kontroll tal-fermentazzjoni, il-prattiki enoloġiċi li jintużaw matul il-proċess kollu tal-vinifikazzjoni u l-maturazzjoni tal-inbid għandhom iwasslu għal prodotti tal-aqwa kwalità. L-inbejjed li jkollhom id-dritt jirreferu għal unità ġeografika iżgħar fuq it-tikkettar tagħhom iridu jiġu prodotti u jiġu mmaturati b'mod separat fil-fabbrika tal-inbid, u jridu jkunu jistgħu jiġu identifikati l-ħin kollu. Il-varjetajiet tal-għeneb aħmar 6 000 kilogramm għeneb għal kull ettaru Il-varjetajiet tal-għeneb aħmar 39 ettolitru għal kull ettaru Il-varjetajiet tal-għeneb abjad 8 000 kilogramm għeneb għal kull ettaru Il-varjetajiet tal-għeneb abjad 52 ettolitru għal kull ettaru Il-varjetajiet tal-għeneb aħmar li għandhom jintużaw biex jiġi prodott l-inbid li joriġina minn proprjetà waħda 5 100 kilogramm għeneb għal kull ettaru Il-varjetajiet tal-għeneb abjad li għandhom jintużaw biex jiġi prodott l-inbid li joriġina minn proprjetà waħda 6 800 kilogramm għeneb għal kull ettaru Il-varjetajiet tal-għeneb aħmar minn irqajja' tal-art b'densità għolja (li fihom ikun hemm bejn 5 000 u 9 000 dielja għal kull ettaru). Mar-rendiment massimu żdiedu 0,5 kilogrammi għal kull dielja mħawla bħala parti minn produzzjoni li taqbeż il-5 000 dielja għal kull ettaru. 6 000 kilogramm għeneb għal kull ettaru Il-varjetajiet tal-għeneb aħmar minn irqajja' tal-art b'densità għolja (li fihom ikun hemm bejn 5 000 u 9 000 dielja għal kull ettaru). Mar-rendiment massimu żdiedu 0,325 ettolitru għal kull 100 dielja mħawla bħala parti minn produzzjoni li taqbeż il-5 000 dielja għal kull ettaru. 39 ettolitru għal kull ettaru Il-varjetajiet tal-għeneb abjad minn irqajja' tal-art b'densità għolja (li fihom ikun hemm bejn 5 000 u 9 000 dielja għal kull ettaru). Mar-rendiment massimu żdiedu 0,5 kilogrammi għal kull dielja mħawla bħala parti minn produzzjoni li taqbeż il-5 000 dielja għal kull ettaru. 8 000 kilogramm għeneb għal kull ettaru Il-varjetajiet tal-għeneb abjad minn irqajja' tal-art b'densità għolja (li fihom ikun hemm bejn 5 000 u 9 000 dielja għal kull ettaru). Mar-rendiment massimu żdiedu 0,325 ettolitru għal kull 100 dielja mħawla bħala parti minn produzzjoni li taqbeż il-5 000 dielja għal kull ettaru. 52 ettolitru għal kull ettaru Bellmunt del Priorat, Gratallops, El Lloar, La Morera de Montsant u l-villaġġ ta' Escaladei li jinsab fih, Poboleda, Porrera, Torroja del Priorat, La Vilella Alta, La Vilella Baixa, il-parti tat-Tramuntana tal-muniċipalità ta' Falset li tinkludi ż-żoni 1, 4, 5, 6, 7, 21 u 25 kollha kemm huma; u l-irqajja' tal-art 38, 39, 40, 71 u 92, il-parti tal-Punent tar-roqgħa 93 (1,69 ettaru), l-irqajja' 96, 97, 98, 99, 100 u 101, il-parti tat-Tramuntana tar-roqgħa 102 (0,16-il ettaru) u l-irqajja' 103, 104, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 126, 128, 129, 130, 146, 147, 149 u 150 fiż-żona 2; l-irqajja' tal-art 1, 2, 3, 4, 5, 6, 7, 8, 9, 10, 12, 13, 14, 15, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45 u 46, il-parti tat-Tramuntana tar-roqgħa 47 (17-il ettaru), il-parti tat-Tramuntana tar-roqgħa 50 (2,6 ettari), il-parti tat-Tramuntana tar-roqgħa 52 (3 ettari), il-parti tat-Tramuntana tar-roqgħa 53 (14-il ettaru) u l-irqajja' 54, 55, 56, 57, 58, 59 u 60 fiż-żona 3; l-irqajja' tal-art 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26 u 27, il-parti tat-Tramuntana tar-roqgħa 28 (1,36 ettaru), il-parti tat-Tramuntana tar-roqgħa 29 (3,85 ettari) u l-irqajja' 63, 69, 72, 73, 74 u 75 fiż-żona 19; l-irqajja' tal-art 18, 19, 20 u 21, il-parti tat-Tramuntana tar-roqgħa 27 (1,36 ettaru), il-parti tat-Tramuntana tar-roqgħa 28 (2,04 ettari), l-irqajja' 31, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57 u 58, il-parti tat-Tramuntana tar-roqgħa 65 (0,85 ettaru) u l-irqajja' 67, 69, 70, 71, 75, 76, 77 u 78 fiż-żona 20; l-irqajja' tal-art 25, 26, 27, 28, 29, 30, 31, 32, 33, 34, 35, 36, 37, 38, 39 u 40 fiż-żona 22 u l-irqajja' tal-art 9, 11, 12, 13, 14, 15, 16, 17, 18, 20, 21, 22, 23, 24, 25, 26, 27, 28, 29, 30, 36, 38, 39, 40, 41, 42, 43, 44, 45, 46, 47 u 48 fiż-żona 24 u l-parti tal-Lvant tal-muniċipalità ta' Molar li tinkludi ż-żoni 5, 6 u 7 kollha kemm huma u l-parti tal-Lvant tar-roqgħa art 8 (0,45 ettaru) u l-irqajja' tal-art 9, 10, 11, 12, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 37, 39, 40, 44, 49, 50, 51, 52, 53, 54, 55, 60, 62, 63, 65 u 68 fiż-żona 4; l-irqajja' tal-art 29, 30, 31, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 59, 60, 61, 62, 63, 64, 65, 66, 67, 68, 69, 71, 72, 73, 74, 75, 76, 77, 78, 79, 80, 81, 82, 84, 85, 86, 87, 88, 89, 90, 91, 92, 93, 94, 95, 96, 97, 98, 99, 100, 101, 102, 103, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 125, 126, 127, 128, 129, 130, 131, 132, 133, 134, 135, 136, 137, 138, 139, 140, 141, 142, 143, 144, 145, 146, 147, 148, 149, 150, 151, 152, 153, 154, 155, 156, 157, 158, 159, 160, 161, 162, 163, 164, 165, 166, 167, 169, 170, 171, 172, 173, 174, 176, 194, 197, 198, 201, 203, 204, 205, 206, 207, 208, 209, 211 u 212 fiż-żona 8; l-irqajja' tal-art 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 33, 34, 38, 39, 40, 44 u 45 fiż-żona 9 u l-irqajja' tal-art 8, 13, 20, 21, 22, 23, 24, 25, 26, 27, 28, 35, 36, 37, 38, 39, 41, 42, 43, 44, 48, 49, 50, 51, 52, 53, 55, 56, 57, 58, 59, 60, 61, 62, 63, 64, 65 u 72 fiż-żona 10. F'dak li għandu x'jaqsam mal-karatteristiċi naturali li jinfluwenzaw il-kwalità tal-prodott, iż-żona koperta mid-DOP "Priorat", li hija mimlija għoljiet, hija magħmula minn materjal li ġej mill-era Paleożojka, l-iktar lavanja mill-perjodi Devonjani u Karboniferi. Din hija l-iktar lavanja qadima li nsibu fil-Katalonja b'rabta mat-tkabbir tad-dwieli. Din il-ħamrija baxxa, li ftit li xejn fiha materjal organiku, hija ffurmata l-iktar mid-diżintegrazzjoni tal-lavanja, li hija magħrufa bħala "llicorell" jew "llicorella". L-għeruq tad-dwieli jippenetraw il-lavanja ddiżintegrata biex ifittxu t-tira, l-ilma u n-nutrijenti. Dan jagħti lill-inbejjed tat-tip Priorat il-ħjiel ta' minerali karatteristiku tagħhom. Fir-rigward tal-klima, iż-żona għandha kundizzjonijiet klimatiċi uniċi minħabba l-iżolament relattiv tagħha mill-influwenza tal-baħar u, fl-istess ħin, il-protezzjoni mir-riħ kiesaħ tat-Tramuntana li tagħtiha l-katina ta' muntanji msejħa "Sierra de Montsant". It-temperatura medja annwali hija ta' bejn l-14 u t-12-il grad (fl-iktar parti baxxa taż-żona li tinsab fl-għoljiet fil-bażi tal-katina ta' muntanji msejħa "Sierra de Montsant") u hemm differenza notevoli bejn it-temperatura ta' billejl u ta' binhar. Speċjalment fis-sajf, it-temperaturi minimi jistgħu jinżlu sa 12-il grad billejl, filwaqt li t-temperaturi massimi jistgħu jilħqu l-40 grad f'nofsinhar. Il-wiċċ tal-ħamrija mimlija blat jista' jilħaq saħansitra temperaturi ogħla minn hekk. Dawn il-varjazzjonijiet fit-temperatura jwasslu għal proċess ta' maturazzjoni gradwali u għall-iżvilupp pożittiv tal-komposti fenoliċi fl-għeneb. L-ammont baxx annwali ta' xita (bejn 400 u 500 litru għal kull metru kwadru) u r-riħ mill-Majjistral, li jikkawżaw evaporazzjoni rapida tal-umdità tal-wiċċ, flimkien mal-kompożizzjoni ġeoloġika tal-art u mal-istruttura partikulari tal-ħamrija, iwasslu għall-maturazzjoni bil-mod u kompluta tal-frott tad-dielja u jippermettulu jinqata' fil-mument ideali. Għall-kuntrarju ta' dan, din il-ħamrija iebsa u l-klima niexfa jxekklu b'mod ġenerali t-tkabbir tad-dielja. Min-naħa l-oħra, madankollu, il-pjanti ma tantx jimirdu, u dan jiżgura li l-għeneb ikun ta' kwalità tajba. Dawn il-fatturi naturali u l-vinji jagħtu lill-inbejjed tat-tip Priorat togħma, volum u struttura. Bl-istess mod, dawn ifissru li l-inbejjed mill-ewwel qtugħ (abjad, rożè u aħmar) ikunu ċari u brillanti, b'aromi partikulari tal-frott u ħjiel qawwi ta' minerali. Dawn ikunu wkoll friski f'termini tal-aċidità u jħallu togħma konsistenti. Il-kontenut għoli taz-zokkor ta' ċertu għeneb Priorat jiddetermina l-karatteristiċi speċifiċi tal-inbejjed likuri. Storikament, dan wassal biex inħolqu għadd kbir ta' prodotti b'qawwa alkoħolika għolja u/jew bi ħlewwa residwa. Il-maturazzjoni gradwali tal-varjetajiet tal-għeneb bħal dik imsejħa "Garnacha" tippermetti li jiġu prodotti nbejjed qawwija, li jżommu l-kumplessità u l-freskezza tal-varjetà. L-inbejjed rancio jiġu prodotti bi proċess ta' ossidazzjoni fi btieti tal-ballut jew f'kontenituri tal-ħġieġ, b'livelli għolja ta' minerali iżda mingħajr zokkor residwu. L-inbejjed jiksbu aromi terzjarji, fosthom aromi tal-frott imqadded, u l-kulur karatteristiku aħmar lewn ir-rubin u kannella tagħhom li jagħti fit-terrakotta. L-inbejjed likuri ħelwin jiġu prodotti permezz tal-vinifikazzjoni tal-għeneb b'konċentrazzjoni għolja ta' zokkor. Ladarba tkun inkisbet qawwa alkoħolika naturali ta' 8 % tal-volum, jiżdied l-alkoħol etiliku sakemm tinkiseb qawwa ta' 15 % tal-volum. L-inbejjed huma kkaratterizzati mid-dehra nadifa tagħhom, mill-aromi tagħhom tal-frott imqadded, mill-istruttura tajba tagħhom fil-palat u mill-ħlewwa li tista' tiġi nnutata tagħhom. L-inbejjed Mistela jiġu prodotti mill-most li miegħu jiżdied l-alkoħol etiliku sakemm tinkiseb qawwa alkoħolika ta' 15 % tal-volum. Dan isir fuq perjodu ta' sebat ijiem permezz ta' proċess ta' tiswib tal-inbid minn ġo flixkun għal ieħor jew minn ġo bittija għal oħra, u tiġi evitata l-fermentazzjoni taz-zokkor naturali. L-inbejjed huma kkaratterizzati mill-aromi tal-fjuri u tal-frott frisk tagħhom bi ħjiel ta' aroma pikkanti qawwija. L-inbejjed ħelwin naturali jiġu prodotti minn most li għandu kontenut għoli taz-zokkor. Il-most jiġi ffermentat parzjalment sa ma jilħaq qawwa minima naturali ta' 7 % tal-volum u jiġi ssupplimentat bl-alkoħol etiliku sa ma jilħaq qawwa ta' mill-inqas 15 % tal-volum. L-inbejjed huma kkaratterizzati mill-aromi tal-frott u pikkanti tagħhom, bi ħjiel tal-frott imqadded. It-tkabbir tad-dwieli fil-ġnub tal-għoljiet u fuq l-għoljiet weqfin ta' din iż-żona huwa diffiċli u għali u jwassal għal rendimenti baxxi. Madankollu, dawn huma proprju l-kundizzjonijiet li jippermettu li jiġu prodotti nbejjed ikkonċentrati tal-aqwa kwalità b'qawwa alkoħolika għolja — qawwa li tagħtihom aromi fini u delikati uniċi. L-inbejjed minn għeneb misjur iżżejjed jiġu prodotti jew billi l-għeneb jitnixxef jew billi l-frotta misjura titħalla fuq id-dielja għal żmien twil, li jwassal biex l-umdità tevapora minnha u biex fl-għeneb tinħoloq konċentrazzjoni għolja ħafna ta' zokkor naturali. Dawn l-inbejjed jinkisbu minħabba l-konċentrazzjonijiet għoljin taz-zokkor u għandhom qawwa alkoħolika naturali minima ta' 15 % tal-volum li ma tiżdiedx b'mod artifiċjali. Dawn huma kkaratterizzati mill-aromi terzjarji tagħhom ta' frott imqadded u minn struttura tajba fil-palat. fil-leġiżlazzjoni nazzjonali Tip ta' kundizzjoni oħra: l-ippakkjar fiż-żona ġeografika demarkata Deskrizzjoni tal-kundizzjoni: Raġunijiet: Traċċabbiltà aħjar: il-limitazzjoni tal-moviment tal-inbejjed tgħin biex jiġi żgurat li dawn ikunu jistgħu jiġu identifikati. Biex jiġi evitat li titpoġġa f'riskju l-kwalità: il-faċilitajiet tal-ibbottiljar fiż-żona huma mfassla apposta għall-kwalità u għall-kwantità tal-prodott. Il-fatt li jitnaqqas il-ħin tat-trasport ifisser li tiġi evitata l-ħsara mis-sħana u mid-dawl u li jiġi evitat id-dewmien. Il-post fejn isir l-ibbottiljar normalment iservi biex tiġi identifikata l-oriġini. Kieku l-ibbottiljar kellu jsir fiż-żona u 'l barra minnha, il-fiduċja tal-konsumaturi tista' tiddgħajjef, minħabba li dawn jemmnu li l-istadji kollha tal-produzzjoni tal-inbid kopert minn Denominazzjoni ta' Oriġini Kkwalifikata jsiru taħt is-sorveljanza tad-detenturi tal-protezzjoni. L-ibbottiljar 'il barra miż-żona ma jistax jitqabbel mal-ibbottiljar fiż-żona f'installazzjoni differenti minn dik fejn ikun ġie prodott l-inbid minħabba li: kull trasport marittimu tal-inbid bil-grossa fiż-żona jrid jiġi awtorizzat; l-ibbottiljar jista' jsir biss minn fabbriki tal-inbid awtorizzati li jissodisfaw ċerti rekwiżiti tekniċi; dawk il-fabbriki tal-inbid jistgħu jirċievu biss għeneb, most jew inbejjed koperti mid-DOP u jipproduċu u jibbottiljaw biss inbejjed koperti mid-DOP; peress li ż-żona ddefinita hija żgħira, il-ħinijiet tat-trasport jistgħu jinżammu għal minimu; u il-prodott jibqa' fil-mikroklima tiegħu u ma jgħaddi minn l-ebda bidla fit-temperatura u fl-altitudni, li tista' twassal biex jimmatura qabel iż-żmien. fil-leġiżlazzjoni nazzjonali Tip ta' kundizzjoni oħra: dispożizzjonijiet addizzjonali dwar it-tikkettar Deskrizzjoni tal-kundizzjoni: Kull tip ta' ppakkjar irid ikollu fuqu siġill ta' garanzija li jista' jintuża darba biss jew tikketta nnumerata, li jiġu applikati fil-fabbrika tal-inbid stess. It-tikketti tal-inbejjed ibbottiljati għandu jkollhom fuqhom, b'mod prominenti u fl-istess kamp viżiv bħall-informazzjoni obbligatorja, it-terminu u l-isem tradizzjonali "Denominación de Origen Calificada Priorat" (Denominazzjoni ta' Orġini Kkwalifikata Priorat). Il-karattri li jintużaw għall-kelma "Priorat" ma jridux ikunu għoljin iktar minn 4 mm, jew nofs l-għoli tal-karattri użati għall-frażi "Denominación de Origen Calificada". Barra minn hekk, fuq it-tikketti jrid ikun hemm isem il-muniċipalità jew il-kodiċi postali tal-bottiljatur jew tal-ispeditur. Il-karattri li jintużaw biex tiġi indikata l-muniċipalità ma jridux ikunu għoljin iktar minn 3 mm, għajr meta din l-indikazzjoni tkun tikkorrispondi għall-isem ta' unità ġeografika iżgħar li jkun eliġibbli biex jintuża jew meta din tkun tinkludi t-tali isem. Fuq it-tikketta jrid ikun hemm id-denominazzjoni "vino de finca", flimkien ma' isem id-denominazzjoni ta' oriġini li tkun tifforma parti minnha. L-ismijiet tal-unitajiet ġeografiċi iżgħar ma jistgħux jintużaw fuq it-tikkettar ta' prodotti li ma jissodisfawx ir-rekwiżiti għall-użu tat-tali indikazzjonijiet. L-ismijiet tal-unitajiet ġeografiċi iżgħar huma dawn li ġejjin: Ir-Repubblika Federali tal-Ġermanja Isem l-intermedjarju: Oħrajn: bidla fil-kategorija Emenda fl-ispeċifikazzjoni tal-prodott li twassal għal emenda tal-ispeċifikazzjonijiet ewlenin L-emenda tikkonċerna t-Taqsima 1.1.2 tal-fajl tekniku (Kategorija), jiġifieri l-fatt li l-klassifikazzjoni tal-"Berliner Kümmel" għandha tinbidel mill-kategorija Nru 32 ("Likur") fl-Anness II tar-Regolament (KE) Nru 110/2008 (ir-Regolament bażiku dwar ix-xorb spirituż) għall-kategorija Nru 23 ("Xarbiet spiritużi bit-togħma tal-anisi" [karwija]). Fit-Taqsima 1.1.2 il-kategorija Nru 32. "Likur" sempliċiment inbidlet għall-kategorija Nru 23. "Xarbiet spiritużi bit-togħma tal-anisi" [karwija]. Peress li l-prodotti kollha se jkomplu jiġu mirqumin għat-togħma biz-zokkor, iżda ser tiġi offruta firxa usa' ta' prodotti b'varjetà ta' dolċifikazzjoni, ma ġie stabbilit ebda kontenut minimu ta' zokkor. Barra minn hekk, il-pjan li jiġu offruti prodotti b'kontenut ta' zokkor ta' inqas minn 100 g għal kull litru tal-prodott finali huwa konformi mal-istrateġija tal-Gvern Ġermaniż biex jitnaqqas il-kontenut ta' zokkor ta' prodotti tal-ikel finali fil-futur. Mingħajr ebda dubju, xorta ser ikun possibbli li jiġu kkummerċjalizzati prodotti b'kontenut ta' zokkor ta' mill-inqas 100 g għal kull litru ta' prodott finali. Għalhekk, il-bidla proposta fil-kategorija mhix ser tinvolvi emendi oħrajn fil-fajl tekniku. L-indikazzjoni ġeografika rreġistrata "Berliner Kümmel" bħalissa hija elenkata fil-kategorija Nru 32 ("Likur") fl-Anness III tar-Regolament bażiku dwar ix-xorb spirituż. Dan huwa dovut prinċipalment għar-Regolament (KEE) Nru 1576/89 (l-ewwel Regolament bażiku dwar ix-xorb spirituż), fejn id-denominazzjoni ġeografika "Berliner Kümmel", għal raġunijiet legali, kellha tiġi kklassifikata bħala "likur" f'dak li kien l-Anness II. Tradizzjonalment, il-prodott "Berliner Kümmel" ġie kkummerċjalizzat b'kontenut ta' zokkor relattivament għoli, f'xi każijiet ta' iktar minn 100 g għal kull litru ta' prodott finali. Taħt is-sistema ta' klassifikazzjoni tal-ewwel Regolament bażiku dwar ix-xorb spirituż, ix-xorb spirituż kollu b'kontenut ta' zokkor ta' mill-inqas 100 g għal kull litru ta' prodott finali ġie kkunsidrat awtomatikament, f'termini legali, bħala "likur", inkluż il-metodu ta' produzzjoni għal "xarba spirituża bit-togħma tal-anisi [karwija]". Il-kategorija tal-prodott "Xarba spirituża bit-togħma tal-kemmun [karwija]" ġiet stabbilita fl-Artikolu 1(4)(n) tar-Regolament (KEE) Nru 1576/89 u issa hija elenkata bħala kategorija Nru 23 fl-Anness II tar-Regolament (KE) Nru 110/2008. Ir-Regolament (KE) Nru 110/2008 ħoloq għall-ewwel darba l-possibbiltà li l-prodotti msemmija ġenerikament li jissodisfaw ir-rekwiżiti ta' iktar minn kategorija ta' prodott waħda jiġu kkummerċjalizzati minn fornituri ta' xorb spirituż taħt isem tal-bejgħ wieħed jew iktar minn wieħed (ara l-Artikolu 9(3) ta' dak ir-Regolament). Sabiex jipprevjeni li prodott li qabel kien ikkummerċjalizzat bħala "Berliner Kümmel" jiġi eskluż meta r-Regolament (KEE) Nru 1576/89 sar applikabbli fil-15 ta' Diċembru 1989, il-Gvern Ġermaniż kien iddeċieda li jikklassifika l-prodott taħt il-kategorija "Likur". Waqt id-diskussjonijiet li saru fl-2006 sal-2007 dwar l-emenda tar-Regolament dwar ix-Xorb Spirituż, il-Gvern Ġermaniż ma kienx ħa l-opportunità l-ġdida pprovduta fl-Artikolu 9(3) tar-Regolament (KE) Nru 110/2008 biex jikklassifika l-prodott "Berliner Kümmel" fil-kategorija tal-punt 23 tal-Anness II ta' dak ir-Regolament. Il-likuri tal-karwija ġeneralment jiġu magħmulin permezz ta' sempliċi taħlita ta' alkoħol, ġeneralment alkoħol etiliku ta' oriġini agrikola, ma' zokkor u sustanzi jew preparati tat-taħwir. "Xarba spirituża bit-togħma tal-anisi [karwija]" għall-kuntrarju, hija prodotta billi l-alkoħol etiliku ta' oriġini agrikola jiġi mħawwar biż-żrieragħ tal-karwija naturali permezz ta' metodi varji ta' taħwir. Id-definizzjonijiet ta' "xarba spirtuża bit-togħma tal-anisi [karwija]" li jinsabu fir-Regolamenti (KEE) Nru 1576/89 u (KE) Nru 110/2008 ma jipprovdux dettalji dwar il-metodi użati sabiex l-alkoħol etiliku ta' oriġini agrikola jiġi mħawwar. Tradizzjonalment, għall-"Berliner Kümmel" tintuża estrazzjoni kiesħa (maċerazzjoni) jew distillazzjoni. L-Artikolu 4(12) tar-Regolament bażiku dwar ix-xorb spirituż, tal-futur u emendat, li se jidħol fis-seħħ iktar tard fl-2019, jispeċifika l-metodi varji tat-taħwir. Barra minn hekk, l-isem tradizzjonali "Berliner Kümmel" huwa fih innifsu indikazzjoni li l-prodott huwa "xarba spirituża bit-togħma tal-anisi [karwija]", jiġifieri prodott tal-kategorija Nru 23 tal-Anness II, u mhux "likur tal-karwija" fis-sens tal-kategorija Nru 32 ta' dak l-Anness. Xorb spirituż bit-togħma tal-anisi [karwija] (kategorija Nru 23 tar-Regolament (KE) Nru 110/2008) F'termini tal-karatteristiċi fiżiċi, kimiċi u organolettiċi tiegħu, il-"Berliner Kümmel" għandu jissodisfa r-rekwiżiti li ġejjin: Qawwa alkolika mill-inqas 32 % skont il-volum Ċarezza mingħajr kulur jew kemxejn safrani; Riħa (aroma) diskreta, jiġifieri delikata u ħafifa, sa riħa qawwija tal-karwija; Togħma ħafifa, bilanċjata, b'aroma diskreta sa qawwija ta' karwija; M'għadux neċessarju li ż-żrieragħ tal-karwija użati u l-ingredjenti l-oħrajn, eż. l-alkoħol etiliku ta' oriġini agrikola u zokkor, jiġu minn Berlin jew miż-żona tal-madwar. Tradizzjonalment, hemm żewġ metodi differenti ta' produzzjoni tal-"Berliner Kümmel". Dawk il-metodi jistgħu potenzjalment jiġu kkombinati. Il-"Berliner Kümmel" huwa prodott bil-metodu kiesaħ, li jinkludi t-taħwir ta 'alkoħol etiliku ta' oriġini agrikola b'żejt tal-karwija jew distillat tal-karwija u possibilment sustanzi oħrajn ta' taħwir naturali. Dan huwa segwit minn: dolċifikazzjoni biz-zokkor jew prodotti oħrajn ta' dolċifikazzjoni fi kwantitajiet li jvarjaw sa 100 g jew iktar ta' zokkor għal kull litru ta' prodott finali, espress bħala zokkor invertit; riduzzjoni (fejn meħtieġ) tat-taħlita dolċifikata għall-qawwa tax-xorb billi jiġi miżjud l-ilma; filtrazzjoni (fejn ikun meħtieġ); tikkettar u ppakkjar. Hemm evidenza li turi li l-"Berliner Kümmel" ilu jiġi prodott fir-reġjun ta' Berlin sa mill-1680 u għadu jiġi prodott hemmhekk. Il-"Berliner Kümmel" kien popolari ħafna wkoll fid-dar imperjali Ġermaniża. Il-"Berliner Kümmel" huwa rreġistrat fl-Anness III tar-Regolament (KE) Nru 110/2008 (Regolament dwar ix-Xorb Spirtuż) u għalhekk huwa protett bħala indikazzjoni ġeografika. Il-prodott għandu jissodisfa wkoll ir-rekwiżiti stabbiliti fil-leġiżlazzjoni orizzontali tal-UE dwar oġġetti tal-ikel, fil-leġiżlazzjoni speċifika tal-prodotti tal-UE dwar xorb spirituż u fil-liġijiet nazzjonali supplimentari (eż. indikazzjoni obbligatorja tan-numru tal-konsenja skont ir-Regolament ta' Identifikazzjoni tal-Konsenja). Din it-talba, li saret minn Lietuvos energija UAB, tikkonċerna l-produzzjoni u l-bejgħ bl-ingrossa tal-elettriku fil-Litwanja. L-Artikolu 34 tad-Direttiva 2014/25/UE jistipula li "kuntratti maħsuba biex jippermettu li ssir attività msemmija fl-Artikoli 8 sa 14 li għandha titwettaq, ma għandhomx ikunu soġġetti għal din id-Direttiva jekk l-Istat Membru jew l-entitajiet kontraenti li introduċew it-talba skont l-Artikolu 35 jistgħu juru li, fl-Istat Membru li titwettaq fih, l-attività hija direttament esposta għall-kompetizzjoni fis-swieq li għalihom mhuwiex ristrett l-aċċess; u lanqas il-kompetizzjonijiet ta' disinn li huma organizzati sabiex titwettaq din l-attività f'dik iż-żona ġeografika ma għandhom ikunu soġġetti għal din id-Direttiva." Il-valutazzjoni tal-esponiment dirett għall-kompetizzjoni li tista' ssir fil-kuntest tad-Direttiva 2014/25/UE hija mingħajr preġudizzju għall-applikazzjoni sħiħa tad-dritt tal-kompetizzjoni. Il-Kummissjoni għandha perjodu stipulat ta' 105 jum tax-xogħol li jibda jgħodd mill-jum tax-xogħol imsemmi hawn fuq, biex tieħu deċiżjoni rigward din it-talba. Għalhekk dan il-perjodu jiskadi fit-13 ta' Settembru 2019. Skont l-Artikolu 35(5) tad-Direttiva 2014/25/UE, talbiet oħrajn li jikkonċernaw l-istess settur jew attività fil-Litwanja li jitressqu qabel jiskadi l-perjodu miftuħ għal din it-talba, ma għandhomx jitqiesu bħala proċeduri ġodda, iżda għandhom jiġu ttrattati fil-kuntest ta' din it-talba. Fil-paġna 29: Jiżdied l-Istat Membru li ġej li nnotifika lill-Kummissjoni dwar l-applikazzjoni tad-Direttiva dwar il-PNR fit-titjiriet ġewwa l-UE: il-Portugall.